টার্বোফ্যান
টার্বোফ্যান বা ফ্যানজেট হল এক ধরনের এয়ারব্রেথিং জেট ইঞ্জিন, যা বিমানের চালকশক্তি উৎপাদনকারী হিসাবে ব্যাপকভাবে ব্যবহৃত হয়। "টার্বোফ্যান" শব্দটি হল "টারবাইন" ও "ফ্যান"-এর একটি পোর্টম্যান্টো (শব্দ মিশ্রিত একটি শব্দ): টার্বো অংশটি একটি গ্যাস টারবাইন ইঞ্জিনকে বোঝায়, যা দহন থেকে যান্ত্রিক শক্তি অর্জন করে, এবং ফ্যান হল একটি নালীযুক্ত পাখা, যা গ্যাস টারবাইন থেকে যান্ত্রিক শক্তি ব্যবহার করে বায়ু পিছনের দিকে জোর করে ঠেলে দেয়। সুতরাং, যেখানে একটি টার্বোজেট দ্বারা নেওয়া সমস্ত বাতাস দহনকক্ষ ও টারবাইনগুলির মধ্য দিয়ে যায়, একটি টার্বোফ্যান সেই বাতাসের কিছু উপাদান বাইপাস করে। এইভাবে একটি টার্বোফ্যানকে একটি টার্বোজেট হিসাবে বিবেচনা করা যেতে পারে, যা একটি নালীযুক্ত পাখা চালানোর জন্য ব্যবহৃত হয়, উভয়ই থ্রাস্টে অবদান রাখে। ইঞ্জিন কেন্দ্রকে বাইপাস করে বাতাসের ভর-প্রবাহ ও কেন্দ্রের মধ্য দিয়ে যাওয়া বাতাসের ভর-প্রবাহের অনুপাতকে বাইপাস অনুপাত বলা হয়। ইঞ্জিন একসাথে কাজ করার মধ্যদিয়ে এই দুটি অংশের সংমিশ্রণের মাধ্যমে থ্রাস্ট তৈরি করে; যে ইঞ্জিনগুলি ফ্যানের থ্রাস্টের তুলনায় বেশি জেট থ্রাস্ট ব্যবহার করে সেগুলিকে লো-বাইপাস টার্বোফ্যান বলা হয়, বিপরীতভাবে যেগুলি জেট থ্রাস্টের তুলনায় যথেষ্ট বেশি ফ্যান থ্রাস্ট ব্যবহার করে সেগুলিকে হাই-বাইপাস বলা হয়। বর্তমানে ব্যবহৃত বেশিরভাগ বাণিজ্যিক বিমানের জেট ইঞ্জিনগুলি উচ্চ-বাইপাস ধরনের হয় এবং বেশিরভাগ আধুনিক সামরিক যুদ্ধ বিমানের ইঞ্জিনগুলি নিম্ন-বাইপাস ধরনের হয়। দহনের আগে বাইপাস ও কোর মিশ্রন সহ লো-বাইপাস টার্বোফ্যান ইঞ্জিনে আফটারবার্নার ব্যবহার করা হয়। আধুনিক টার্বোফ্যানগুলির একটি বড় একক-মঞ্চের পাখা বা কয়েকটি স্তর বিশিষ্ট একটি ছোট পাখা থাকে। একটি প্রারম্ভিক কনফিগারেশন একটি একক পিছন-মাউন্ট করা ইউনিটে একটি নিম্ন-চাপের টারবাইন ও ফ্যানকে একত্রিত করে।